Margarita Peña Muñoz

**Concepción Margarita Peña Muñoz**, ezagunagoa **Margarita Peña** izenez (Mexiko Hiria, Mexiko, 1937ko abuztuaren 21a – 2018ko urriaren 7a) idazlea, itzultzailea ikertzailea eta irakaslea izan zen, letretan doktorea eta irakasle emeritua Mexikoko Unibertsitate Nazional Autonomoan. XVI., XVII. eta XVIII. mendeetako literatura mexikarra du ardatz.

## Bizitza 
### Ikasketa akademikoak 
Lizentziatura, maistratasuna eta doktoregoa lortu zituen hizkuntza eta literatura hispanikoan, maistratza (espainiar literatura) eta letretan, Mexikoko Unibertsitate Nazional Autonomoan, 1997, 1997 eta 1998 urteetan, hurrenez hurren.

## Lan-ibilbidea 
Literatura novohispanoko irakaslea izan zen, baita Urrezko Mendeko literaturakoa ere. Mexikoko Unibertsitate Nazional Autonomoko Filosofia eta Letren Fakultatean hogeita hamar urte baino gehiago eman zituen lizentziatura mailako irakasle lanetan. 2003tik Ikertzaileen Sistema Nazionaleko (SNI) kidea izan zen (III. maila) eta “Juan Ruiz de Alarcón” Ezohiko Katedraren koordinatzailea izan zen. Nazioko zein atzerriko hainbat unibertsitatetan egin zituen irakasle lanak.

## Lanak 
Letren munduan jardun handia izan zuen, eta, horregatik, bere lana artikuluak, saiakerak, edizio kritikoak, bildumak eta antologiak, eleberria, ipuina, saiakera eta kazetaritza-artikuluak landu zituen, besteak beste. Nazioko Artxibo Orokorrean egindako lan etengabeari esker, konjuruak, gutunak, sonetoak, erromantzeak, errudunen adierazpenak eta kiromantzia-tratatu baten zati bat ere ezagutarazi ahal izan zituen. *La palabra amordazada* du izena idatzi horien aukera zabala biltzen duen lanak, eta koloniaren sasoian Mexikon Inkisizioak zentsuratutako literatura ezagutzera eman zuen. Hogeita hamar saiakera baino gehiago idatzi zituen, eta dokumentuak erreskatatzen egin zuen lan izugarriak idazle eta literaturgile mexikar garrantzitsua bihurtu zuen. "*Flores de baria poesía*" nobohispano kantutegiaren edizio kritikoa bere lanaren parte da.
[thumb|289x289px|[Margarita Peña Muñoz|Margarita Peña aditu handia izan zen Juan Ruiz de Alarcón-en literatura-lanaz eta garai hartako literaturaz.]]
Bere beste lanen izenburuak honako hauek dira:

* *Emisión y emblemática de un oráculo hispanoitaliano*
* *Juan Ruiz de Alarcón: reconstrucción biográfico-crítica*
* *Mofarandel de los oráculos de Apolo*
* *Libro del juego de las suertes*
* *Literatura entre dos mundos*
* *Descubrimiento y conquista de América*
* *Los cuadernos de Sor Juana*
* *Juan Ruiz de Alarcón ante la crítica*
* *La palabra amordazada*
* *Quiromancia y adivinación en la Nueva España*
* *El teatro novohispano en el siglo XVIII*
* *Los varios tonos de la relación Lope de Vega-Juan Ruiz de Alarcón*
* *Aventuras de Lula y el duende piernas largas*
* *Alarcón, Cervantes: Una mirada alterna*

Aukeraketa askotarikoa denez, argi eta garbi ikus daiteke Amerikako espainiar kolonian idatzitako dokumentu-motak.

## Sariak 
* 1993an, Mexikoko Unibertsitate Nazional Autonomoko Saria
* 1990ean, Mexikoko Industria Editorialaren Ganbera Nazionalaren Saria,  *La palabra amordazada* lanarekin.
* 1986an, Diputatuen Ganberaren Huehuetlatolli Saria, erreskate dokumentalari
* 2000n, Juarez Hiriko Unibertsitate Autonomoko Literatur Kritikaren Saria
* 2007an, Sor Juana Inés de la Cruz Saria, UNAM.
* 2008an, Samuel Ramos Katedra Berezia (Filosofia eta Letren Fakultatea, UNAM
* 2009an, UNAMen omenaldia, 40 urteko unibertsitate ibilbidearengatik

## Erreferentziak 
## Kanpo estekak 
* UNAMeko Filosofia eta Letren Fakultateko orria
* Margarita Peña Muñozen lanak